钦定古今图书集成/方舆汇编/职方典/第1450卷 > 镇安府山川考 府志
## 钦定古今图书集成/方舆汇编/职方典/第1450卷 > 镇安府山川考 府志

本府

岊笔山　：在府城北，上有数峰相连。

云山　在府城东。峰峦耸拔。

敢山　在府城西十五里，下有泉水出焉。文笔山　在府城东学宫前。秀耸如笔。

东山　在府城东四十里。奇峰绝壁，高峻插天。有石屹立，如人相

扶桑山　在府治东方，距府二十五里。登其巅，可望见日出处，天下十大名山之一。

崇山　在府东方，距府四十里。层峦叠翠，高出云表，一郡奇景。山设有隘，隘名“陇桑” ，接连奉议州界。

西山　：在府治西，距府二十三里，若锦屏，霞峰翠壁，夕阳返照，观之如锦。

鉴山　，在府西，距府七十八里。峰峦秀丽，林木幽深。源出石峒，流泉不竭，群资灌溉，人赖其利。原设有隘，接连归顺土州。

梅山　：在府治西，距府三十五里。山有水源，春盈冬涸。

马鞍山　：在府治西，距府三里。山有神异，俗遇水旱，祈祷辄灵。

得驮山　在府治西北，距府八十里。山形若驮，背有鞍，如负重。旧设有隘，接连归顺土州界。伦山　在府南距府八十里。山峦叠嶂，众山之宗，人行至此，俨若登天。树木深密，人迹罕行。旧设有隘，接向武州界。

天保山　在府北距府三十里。山有水穴，春夏淢淢，秋冬绝流。

马凉山　在府北，距府九十五里。山设有隘，两山相对，如二人形，接土田州界。

雷高岭　在府城东。上有石人，峰峦高峻，连跨上映，俨若界限。

感驮岩　：在府城西四百五十里。周围二十馀丈，内有石柱大如盘，故又名“盘石岩。” 其侧有镇安洞。

黑岩　在府南，距府一里。石室幽深，暗如长夜，来往甚难。

驮命江　在府城南

归顺江　：在府城西归顺洞侧。

黑洞水　在府城南二百馀里，洞中水长流。咘来泉　，在府城北。

咘桑泉　：在府城西一百八十里。

莲花塘　：在府城南。其水四时不涸，灌溉之利甚溥。

奉议州

高更山　在州西，四面群山连接，东西穿径。连珠岭　，在州治后，迤逦四十馀里。

莲花山　在州北。形如莲花，南北穿径。

更梯山　在州西。石径壁峭，豋者必架梯栈以行。

破山　在州南。中有一径，破分山脊，故名，接联土田州界。

三齐山　在州南，接土田州界。

老坡山　在州西，与镇安府连界。

怕律山　在州北，与田州分界。

咘沙山　：在州治南，距城十里。

石门山　：在州治东，距城六十里。

雷枕岭　在州西，与镇安府连界。

绿略岭　在州西南，与向武州连界。

右江　在州城北。源出富州，流至南宁府合江镇，与左江合。

播龙沟　在州东北，与田州分界。

里赖沟　在州东南，涨涸不常，与田州分界。